***Par*** ***atklāta konkursa „*** ***Ceļojumu aģentūras pakalpojumu nodrošināšana” iepirkuma id. Nr. LPS 2021/02 nolikumu***

2021. gada 27. decembrī tika saņemts jautājums no ieinteresētā piegādātāja par Latvijas Pašvaldību savienības (turpmāk – Pasūtītājs) rīkotā atklātā konkursa „Ceļojumu aģentūras pakalpojumu nodrošināšana” iepirkuma id. Nr. LPS 2021/02 (turpmāk – Konkurss) nolikuma prasībām. Konkursa komisija (turpmāk – Komisija) ir izskatījusi jautājumu un apstiprinājusi šādu atbildi:

***Jautājums:*** *Sakiet lūdzu, vai Tehniskā piedāvājuma 5. punktā Pretendenta norādītais Pasūtītāja viena pasūtījuma apstrādes laiks tiks ņemts vērā katram uzdevumam atsevišķi, vai arī abi uzdevumi tiek uzskatīti kā viens pasūtījums, jo pēc saņemtajām atbildēm tiks atsūtīti vienlaicīgi? Piemēram, tiek norādītas 100 minūtes - vai tas domāts pa abiem uzdevumiem kopā, vai katram uzdevumam atsevišķi, t.i. 200 minūtes?*

**Atbilde:** Katra uzdevuma ceļojuma apstrādes laiks tiks rēķināts atsevišķi sākot ar brīdi, kad attiecīgais uzdevums no Pasūtītāja e-pasta adreses tiks nosūtīts pretendenta piedāvājumā norādītai kontaktpersonai uz norādīto e-pastu.

Uzdevuma izpildes risinājumi un izpildes dokumenti elektroniski būs jāiesniedz uz Pasūtītāja norādīto e-pastu ne vēlāk, kā Pretendenta tehniskajā piedāvājumā norādītā „Pasūtījumu apstrādes laikā”. Uzdevuma risinājums un pamatojošie dokumenti jāiesniedz ar vienu e-pastu. Ja tomēr uzdevuma izpildi apliecinošie dokumenti tiks iesūtīti ar atsevišķu e-pastu, tad par uzdevuma izpildes risinājuma iesniegšanas laiku tiks uzskatīts tā e-pasta atsūtīšanas laiks, ar kuru saņemts pēdējais risinājumam pievienotais dokuments.